CELEX: 32020R1744
Language: el
Date: 2020-11-20 00:00:00
Title: Εκτελεστικός κανονισμός (ΕΕ) 2020/1744 του Συμβουλίου της 20ής Νοεμβρίου 2020 για την εφαρμογή του κανονισμού (ΕΕ) 2019/796 σχετικά με την επιβολή περιοριστικών μέτρων κατά των κυβερνοεπιθέσεων που απειλούν την Ένωση ή τα κράτη μέλη της

23.11.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 393/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/1744 ΤΟΥ ΣΥΜΒΟΥΛΙΟΥ
         της 20ής Νοεμβρίου 2020
         για την εφαρμογή του κανονισμού (ΕΕ) 2019/796 σχετικά με την επιβολή περιοριστικών μέτρων κατά των κυβερνοεπιθέσεων που απειλούν την Ένωση ή τα κράτη μέλη της
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2019/796 του Συμβουλίου, της 17ης Μαΐου 2019, σχετικά με την επιβολή περιοριστικών μέτρων κατά των κυβερνοεπιθέσεων που απειλούν την Ένωση ή τα κράτη μέλη της (1) και ιδίως το άρθρο 13 παράγραφος 1,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 17 Μαΐου 2019 το Συμβούλιο εξέδωσε τον κανονισμό (ΕΕ) 2019/796.
                  
               
                     (2)
                  
                  
                     Στις 30 Ιουλίου 2020 το Συμβούλιο εξέδωσε τον εκτελεστικό κανονισμό (ΕΕ) 2020/1125 (2), με τον οποίο προστέθηκαν έξι φυσικά πρόσωπα και τρεις οντότητες ή φορείς στον κατάλογο των φυσικών και νομικών προσώπων, οντοτήτων και φορέων που υπόκεινται σε περιοριστικά μέτρα ο οποίος περιλαμβάνεται στο παράρτημα I του κανονισμού (ΕΕ) 2019/796.
                  
               
                     (3)
                  
                  
                     Έχουν ληφθεί επικαιροποιημένες πληροφορίες για δύο καταχωρίσεις φυσικών προσώπων.
                  
               
                     (4)
                  
                  
                     Ο κανονισμός (ΕΕ) 2019/796 θα πρέπει, συνεπώς, να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα I του κανονισμού (ΕΕ) 2019/796 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 20 Νοεμβρίου 2020.
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  ΕΕ L 129I της 17.5.2019, σ. 1.
         
            (2)  Εκτελεστικός κανονισμός (ΕΕ) 2020/1125 του Συμβουλίου, της 30ής Ιουλίου 2020, για την εφαρμογή του κανονισμού (ΕΕ) 2019/796 σχετικά με την επιβολή περιοριστικών μέτρων κατά των κυβερνοεπιθέσεων που απειλούν την Ένωση ή τα κράτη μέλη της (ΕΕ L 246 της 30.7.2020, σ. 4).
      
      
         
            ΠΑΡΑΡΤΗΜΑ
            Στο παράρτημα I του κανονισμού (ΕΕ) 2019/796, στον υπότιτλο «Α. Φυσικά πρόσωπα», οι καταχωρίσεις 1 και 2 αντικαθίστανται από τις ακόλουθες καταχωρίσεις:
            
               
                            
                        
                        
                           Όνομα
                        
                        
                           Στοιχεία ταυτότητας
                        
                        
                           Λόγοι
                        
                        
                           Ημερομηνία καταχώρισης
                        
                     
                           «1.
                        
                        
                           GAO Qiang
                        
                        
                           Ημερομηνία γέννησης: 4 Οκτωβρίου 1983
                           Τόπος γέννησης: Επαρχία Shandong, Κίνα
                           Διεύθυνση: Room 1102, Guanfu Mansion, 46 Xinkai Road, Hedong District, Tianjin, Κίνα
                           Ιθαγένεια: Κινεζική
                           Φύλο: άρρεν
                        
                        
                           Ο Gao Qiang εμπλέκεται στην “Operation Cloud Hopper”, μια σειρά κυβερνοεπιθέσεων με σημαντικές επιπτώσεις που προήλθαν από χώρες εκτός της Ένωσης και αποτέλεσαν εξωτερική απειλή για την Ένωση ή τα κράτη μέλη της, καθώς και κυβερνοεπιθέσεων με σημαντικές επιπτώσεις εις βάρος τρίτων κρατών.
                           Η “Operation Cloud Hopper” είχε ως στόχο συστήματα πληροφοριών πολυεθνικών εταιρειών σε έξι ηπείρους, συμπεριλαμβανομένων εταιρειών που βρίσκονται στην Ένωση, και απέκτησε πρόσβαση άνευ αδείας σε εμπορικώς ευαίσθητα δεδομένα, με αποτέλεσμα σημαντική οικονομική ζημία.
                           Ο παράγων που είναι ευρέως γνωστός ως “APT10” (“Advanced Persistent Threat 10”) (άλλως “Red Apollo”, “CVNX”, “Stone Panda”, “MenuPass” και “Potassium”) διεξήγαγε την “Operation Cloud Hopper”.
                           Ο Gao Qiang μπορεί να συνδεθεί με τον APT10, μεταξύ άλλων μέσω της σχέσης του με την υποδομή διοίκησης και ελέγχου του APT10. Επιπλέον, η Huaying Haitai, οντότητα που καταχωρίστηκε εξαιτίας της παροχής υποστήριξης στην “Operation Cloud Hopper” και της διευκόλυνσης της “Operation Cloud Hopper”, απασχολούσε τον Gao Qiang. Ο Gao Qiang συνδέεται με τον Zhang Shilong, ο οποίος έχει επίσης καταχωριστεί σε σχέση με την “Operation Cloud Hopper”. Ως εκ τούτου, ο Gao Qiang συνδέεται και με την Huaying Haitai και με τον Zhang Shilong.
                        
                        
                           30.7.2020
                        
                     
                           2.
                        
                        
                           ZHANG Shilong
                        
                        
                           Ημερομηνία γέννησης: 10 Σεπτεμβρίου 1981
                           Τόπος γέννησης: Κίνα
                           Διεύθυνση: Hedong, Yuyang Road No 121, Tianjin, Κίνα
                           Ιθαγένεια: Κινεζική
                           Φύλο: άρρεν
                        
                        
                           Ο Zhang Shilong εμπλέκεται στην “Operation Cloud Hopper”, μια σειρά κυβερνοεπιθέσεων με σημαντικές επιπτώσεις που προήλθαν από χώρες εκτός της Ένωσης και αποτέλεσαν εξωτερική απειλή για την Ένωση ή τα κράτη μέλη της, καθώς και κυβερνοεπιθέσεων με σημαντικές επιπτώσεις εις βάρος τρίτων κρατών.
                           Η “Operation Cloud Hopper” είχε ως στόχο συστήματα πληροφοριών πολυεθνικών εταιρειών σε έξι ηπείρους, συμπεριλαμβανομένων εταιρειών που βρίσκονται στην Ένωση, και απέκτησε πρόσβαση άνευ αδείας σε εμπορικώς ευαίσθητα δεδομένα, με αποτέλεσμα σημαντική οικονομική ζημία.
                           Ο παράγων που είναι ευρέως γνωστός ως “APT10” (“Advanced Persistent Threat 10”) (άλλως “Red Apollo”, “CVNX”, “Stone Panda”, “MenuPass” και “Potassium”) διεξήγαγε την “Operation Cloud Hopper”.
                           Ο Zhang Shilong μπορεί να συνδεθεί με τον APT10, μεταξύ άλλων μέσω του κακόβουλου λογισμικού που ανέπτυξε και δοκίμασε σε σχέση με τις κυβερνοεπιθέσεις τις οποίες διεξήγαγε ο APT10. Επιπλέον, η Huaying Haitai, οντότητα που καταχωρίστηκε εξαιτίας της παροχής υποστήριξης στην “Operation Cloud Hopper” και της διευκόλυνσης της “Operation Cloud Hopper”, απασχολούσε τον Zhang Shilong. Ο Zhang Shilong συνδέεται με τον Gao Qiang, ο οποίος έχει επίσης καταχωριστεί σε σχέση με την “Operation Cloud Hopper”. Ως εκ τούτου, ο Zhang Shilong συνδέεται και με την Huaying Haitai και με τον Gao Qiang.
                        
                        
                           30.7.2020»